
,De sermone seriptorum latinorum 

aetatis quae dieitur argentea 

observationes. 



I. 

Quae Sallustius, dum in historiis crudelitatem Sullae depingit, de 
Marii Gratidiani cruenta caede et tormeritis tradidit, ea mirum in 
modum posterioris aevi scriptoribus placuisse, ex eo conicias, quod 
locutio a Sallustio ad rei saevitiam repraesentandam excogitata iterum 
iterumque repetitur, tamquam si semel emissa publici iuri& facta esset. 
Eorum enim, quae apud Sallustium frgm. 44 legimus: fracta prius crura 
bracchiaque et oculi effossi, scilicet ut per singulos artusex- 
spiraret . . . , prorsus similia invenies apud Senecam de ira III, 18: 
per singulos artus laceravit, Valerium Maximum IX, 2, 1: quam . . . 
singulas corporis partes confringeret, apud Florum, qui quidem diligen- 
tissime Sallustii vestigia pressit II, 9, 26: ut per singula membra mo- 
reretur. Verba igitur Sallustii, cuius imitatio in litteris Romanis tam late 
patuit, ita sese inculcaverunt auribus, ita haeserunt in animis, ut scri- 
ptores qui postea vixerunt, nequaquam religioni duxerint insolentius 
a Sallustio inventa occupare. Excusabat eos nimirum mos ab omnibus 
comprobatus, quem ut in poesi, ita inter solutae orationis cultores 
Romae viguisse innumera exempla sunt argumento. Unumquemque 
enim scriptorem paullo audentioris stili excipiebat grex heredipetarum, 
qui expilabat eius thesauros, omnique scrupulo exempto, si quid feliciter 
illi cesserat, in suum convertebat usum. Ut Croto illa Petroniana, res- 
publica quoque litterarum in duas hominum classes erat divisa, eos 
qui captabantur et alteros qui captabant. Cuius moris ut unum et lucu- 
lentum afferam exemplum, satis erit monuisse id quod Valerius Maximus 
de Fabio Cunctatore paullo argutius excogitaverit, magnopere arrisisse 

Floro, altenaruin argutiarum assiduo captatori. Quae enim Valerius de 
Fabio VII, 3, 7 protulit: cuius non dimicare vincere fuit, surripuit 
Florus, apud quem legimus I, 22, 27: qui novam de Annibale victoriam 
commentus est non pugnare. 

Imprimis argenteae latinitatis scriptores non desinunt aliquot 
locutiones omnibus locis infulcire, quas tum temporis in deliciis fuisse 
patet. Kem ipsam aut eo explicabimus, quod scriptor quidam illustris 
iis delectatus est, aut eo^ quod scholae rhetorum quasdam dicendi for- 
mulas mire adamaverunt, unde earum usus latius manavit. — Ita qui- 
dem, cum miserias temporum aut hominis fortunae ictibus profligati 
describebant, increbruit locutio, qua dicebatur id, quod ad miseriam 
omni ex parte quodammodo consummandam deesset, quasi culmen 
malorum fato esse adiectum. AreUius Fuscus apud Senecam Controv. 
I, 7, 6 in moribus corrupti saeciili depingendis haec dicit: hoc prorsus 
fabulosum repleto sceleribus nostris saeculodeerat, ut narraretur 
aliquis solutus a piratis, adligatus a patre. Cf. eiusdem Sen. Controv. 
1, 2, 2: Id unum deerat, ut e. q. s. Velleius Paterculus habet horum 
similia II, 26: Ne quid usquam maUs publicis deesset et II, 47: ne 
quid ulli sanctum relinqueretur. Valerius Maximus, arto affinitatis vin- 
culo cum Velleio coniunctus, scripsit IX, 2, 2: id enim malorum 
deerat, ut etc. . . . ; Florus, qui stilo lascivienti fere nimis indulget, 
non uno loco simili modo locutus est. Cf. 1, 34: ne quid turpitudini 
desit; II, 7 ne quid maU deesset; II, 9 hoc deerat unum popuU romani 
maUs, ut etc; II, 13, 52: ne quid maUs deesset. In declamationibus 
maioribus, quae perperam QuintiUani nomine exornantur eadem locutio 
iterum iterumque occurrit. Cf. I, 15: ne quid sceleri impio deesset; 
VI, 8 sola sciUcet calamitatibus nostris adhuc defuit culpa, ut etc; 
XII, 9 hoc enim unum supererat, ut . . . Similia sunt denique, quae 
Seneca in tragoedia Phoenissarum Jocasten conquerentem inducit v. 
369: deerat aerumnis meis, ut et hostem amarem. — Quamvis vero 
Tacitus a scholasticis sermonis lenociniis nequaquam abhorruerit, 
videtur is tamen hunc loquendi modum, utpote vilem et calcatum 
sprevisse, quamquam frequentes de saeculo corrupto querellae facile 
eum peUicere potuissent, ut aequalium mori obsequeretur. 

Etiam in laudationibus et vituperationibus hominum rerumque 
gestarum quaedam deprehendi possunt communia, quae diversi auctores 
quasi ex promptuario omnibus patenti excerpsisse videntur. Qui fortiter 
aUquid gesserunt eximiaque virtutis aut perversitatis praestiterunt exem- 
pla, a diisinterrammissi esse dicebantur, quo homines egregii 
animi admiratione imbuerent aut scelerum horrore implerent. VeUeius 

II, 102, 2 Censorinum demerendis hominibus natum appellavit, 116, 2 
virtutes Cossi celebrat, »adulescentis in omnium virtutum exempla 
geniti«, 129, 1 mentionem fecit Pomponii Flacci »nati ad omnia quae 
recte facienda sunt«. Apud Valerium Maximum VI, 9, 2 simili modo 
laudatur Scipio Africanus, »quem di immortales nasci voluerunt, ut 
esset, in quo virtus se hominibus ostenderet«. Seneca ad Pol. 14j 5 
Scipionem Aemilianum »in hoc natum* esse praedicat »ne urbi Romanae 
aut Scipio.deesset, aut Carthago superesset». In tractatu vero ad Hel- 
viam 10, 4 Caligulae graviter perstringitur perversitas, »quem videtur 
rerum natura edidisse, ut ostenderet, quid summa vitia in summa 
fortuna possent«. Idem denique SJeneca de benef. 7, 8, 2 laudavit De- 
metrium »quem videtur rerum natura nostris tulisse temporibus, ut 
ostenderet nec illum a nobis corrumpi, nec nos ab illo corrigi posse«. 
Extremo loco apponam verba ex declamationibus maioribus Pseudo- 
quintiliani descripta, ubi (Decl. III, 3) haec de Mario leguntur: 
»quod exemplum divinitus nobis datum videtur, quid in homine virtus 
possit«. 

Aliis porro locis comparationes ad vim sententiarum augen- 
dam auctores usurparunt easque ita conformatas, ut eiusmodi locutiones 
quae arto similitudinis vinculo conexae essent, ex scholis duxisse 
originem recte suspicari possis. Velleius Marianae proscriptionis saevi- 
tiam his verbis notavit II, 22, 1: Nihil illa victoria fuisset crudelius, 
nisi mox Sullana esset secuta. Valerius Maximus de Deciis disserens 
V, 6, 5 talia addidit: unicum talis imperatoris specimen esset, nisi 
animo suo respondentem filium genuisset. Florus II, 12, 4, postquam 
Catilinae asseclas sanguinem humanum ex pateris bibisse narravit, hac 
exclamatione horrorem expressit: summum nefas ni amplius esset propter 
quod biberunt. 

Ita quidem illi scriptores, quos inter historicos triumviros scho- 
lasticos recte nuncupaveris, saepius affinitate quadam scribendi inter 
se consentiunt et communi quadam nota insigniti apparent, quam 
iis schola impressisse videtur. Rationem tamen, quae inter Velleium 
et Valerium Maximum intercederet fuisse artiorem ipsi iam demonstrare 
conati sumus in dissertatione, Analectis Graeco-Latinis, Cracoviae a. 1893 
editis, inserta similitudinesque aliquot apud utrumque auctorem de- 
prehensas inde manasse coniecimus, quod Valerius nonnunquam maioris 
natu auctoris vestigia pressisset. Argumentis, quae ibi ad suspicionem 
nostram firmandam protulimus, liceat nunc addere quasdam observa- 
tiones, quae supplementi vice fungantur. Velleius II, 99, 1 Tiberium 
tribuniciae potestatis consortione aequatum esse Augusto narrat et 

locutionem hanc iteravit II, 103, 2. Valerius Maximus eadem voce con- 
sortionis usus est saepius IV, 2, 2 (imperii), IV, 6, 3 (fati), IV, 7 praef. 
(deliciarum), IV, 7, 5 (laudis). Quam quidem vocabuli formam propterea 
adnotandam esse censui, quia raro exhibetur. Ex Livio unum descripsi 
locum, quo auctor eadem voce simili modo atque Velleius usus est. 
Cf. 40, 8, 12 (consortionem inter bonos reges). — In transitione 
narrationis, dum ad laudes alicuius hominis sese convertit Velleius, 
duobus locis verbum usurpavit fraudandi. Cf. II, 76, 1: testimonio . . . 
non fraudabo avum meum; II, 92, 1: praeclarum factum Saturnini ne 
fraudetur memoria. Cf. praeterea apud Vell. II, 12, 6: non tamen huius 
consulatus fraudetur gloria et II, 32, 2: testimonio fraudare. Horum vero 
similia legimus apud Valerium Maximum 1, 1, 9: Bibaculus . . . laude 
fraudandus non est. Cuius quidem vocabuli hac vi praediti usus posteriore 
demum increbruit aetate. Cf. CurtiLIV, 63, 31 (ne duces quidem laude 
fraudandi sunt), Plinii H. N. 32, 21 (ne fraudentur gloria sua), Quintiliani 
Instit. II, 14, 1 (non fraudaverim debita laude). — Innumeris fere locis 
tam apud Velleium quam apud Valerium laudes aut vituperationes homi- 
num, qui rebus gestis inclaruerunt, vocabulo efficiendi et enuntiato 
apposito, quod ex particula ut pendet, exponuntur. Dum quidem exem- 
plorum enumerationi supersedemus, liceat tamen observare locos, quibus 
uterque auctor eiusmodi enuntiata eodem prorsus modo conformarit. 
Verbis enim Velleii, quibus Cicero celebratur II, 34, 3: qui effecit, ne 
quorum arma viceramus, eorum ingenio vinceremur, prorsus respondet 
Valerii de Vottieni morte nanatio VI, 3, 3: effecitque ut quem honeste 
spiritum profundere in acie noiuerat, turpiter in catenis consumeret. 
Simih modo laudavit Valerius Catonem II, 10, 8: quae (scil. virtus) 
quidem effecit, ut quisquis sanctum et egregium civem significare velit, 
sub nomine Catonis defmiat. — Eiusdem formae enuntiata invenies 
apud Velleium II, 118, 4 et Senecam de clementia 1, 15, 2. 

Sed haec hactenus. Dum enim minutam quaestiunculam perscru- 
tamur, ampliorem deseruimus materiam, quae et maioris est.momenti 
et fructus promittit uberiores. His igitur scriptoribus dimissis, denuo 
a semita in rectum tramitem transgrediamur, qui ad vastiorem campum 
nosmet deducat. — Senii et languoris certum esse indicium, si auctores 
simplicitate antiqua spreta et abiecta, novitatis vero istudio abrepti ser- 
monem ab usitata ratione detorquent idque praecipue captant, quod 
reconditius sit et lassos animos lectorum inusitato cultu aut sententia- 
rum exquisitarum nitore pungere et excitare possit, nemo profecto 
negabit. Quod quidem vitium aetatis argenteae scriptores ita invasit, 
ut ne praestantissimi quidem viri, Seneca philosophus et Tacitus ab 

eo essent alieni. Accessit rhetorum schola, quae coloribus suis seu 
fucis omnia litterarum genera aut leviter adspersit aut penitus imbuit. 
Indeque manavit aflfectatio quaedam in sermone minus trito aucupando 
apud .multos auctores huius aevi conspicua; similis quidam tenor et 
singulae locutiones, cum cacozelia quadam repetitae studium illud 
arguunt et produnt. Etenim novitatis captationi comitabatur eorum 
imitatio quae semel insolentius ficta et prolata prosterioribus ita pla- 
cuerunt, ut nauseam fere moveant frequenti iteratione. Rem ipsam, si 
ei litterarum vitio respondere statuas, quod* recentioris aevi homines 
francogallica voce maniere designare et perstringere solent, equidem 
lubentissime huic opinioni subscribam. 

In iis quae supra protuli, insunt iam quaedam, quae ad obser- 
vationem hanc illustrandam facere videantur; nova tamen exempla, 
quo res clarius pateat, adhuc adicere pperae pretium est. Cicero in 
oratione in Pisonem §. 84 ita est usus vocabulo accessionis, ut 
nomen hoc ad hominem referatur: tibi etiam accessio fuit ad necem 
Platoris Pleuratus eius comes. Simile exemplum invenies apud Livium 
45, 7: Syphax . . . aceessio belli Punici fuerat, sicut Gentius Macedo- 
nici. Videamus nunc et miremur, quantopere hac audacius conformata 
locutione posterioris aevi scriptores delectati sint. Apud Senecam 
dicitur Lepidus Suas. 7, 6 alienae dementiae accessio, apud Valerium 
Maximum 5, 7, 1 Fabius accessio pompae, 9, 1 ext. 5 Ptolemaeus 
accessio vitiorum suorum nuncupatur. Seneca porro fiUus habet in 
dialogis VI, 26, 7: nos parva ruinae ingentis accessio. Florus, Livianum 
imitatus est exemplum, cum I, 25 diceret: Aetoli belU accessio fuerunt. 
Idem tamen praeterea scripsit I, 36: qui aUenae cladis accessio fieri 
timet et 1, 41: CiUx Mithridaticae provinciae factus accessio. In decla- 
mationibus pseudoquintilianeis eadem locutio occurrit IX, 20: ille 
maioris momenti accessio. 

Non solum igitur locos communes scriptores huius aetatis ad- 
amarunt, sed etiam locutiones quasdam tamquam communes in deliciis 
habuerunt. AfTectati aliquid saepius apud eos deprehenditur , cum 
in sensibus, tum in forma, qua iUae sententiae veluti veste fucata 
induuntur. Cuius studU et moris hoc luculentum proponemus specimen. 
AreUius Fuscus in Senecae patris Controversiis X, 4, 6 talem protulit 
sententiam: genus est rogandi rogare non posse. Postea quidem 
uberrima simiUum enuntiatorum provenit seges. Sententias enim quae 
blanda sensus novitate sese animis lectorum sive auditorum insinuarent, 
saepius ad hoc exemplar formaverunt auctores. Imprimis Seneca philo- 
sophus mirum quantum eiusmodi locutionibus delectatus est. Legimus 

enim apud eum de ira I, 12: abominandum remedii genus est sani- 
tatem debere morbo; I, 16, 3 interim optimum misericordiae genus 
est occidere; ib. II, 23, 4 gratissimum putavit genus veniae nescire, 
quid quisque peccasset; II, 32, 3 ultionis contumeliosissimum genus 
est, non esse visum dignum, ex quo peteretur ultio; de const. sa^ 
pientis 17, 4 genus ultionis est eripere ei, qui fecit, factae contumeliae 
voluptatem; de clementia I, 22, 1 impunitatis genus est iam non 
habere poenae locum; de benef. IV, 40, 4 reiciendi genus est . . . 
munus munere expungere. Cf. similes locos de benef. IV, 10, 3; epist. 
88, 36. Adnotanda sunt porro verba Plinii Paneg. 70: efficacissimum 
genus est rogandi gratias agere ^). Ex Pseudo-Quintiliani declamationibus 
maioribus haec descripsi exempla 11, 8: genus libertatis putabat odisse 
maiores; 2, 14: genus infirmissimae servitutis est senex maritus; 7, 4: 
genus servitutis est coacta libertas. Ex declamationibus autem minoribus 
pertinet huc locus d. 335 init.: cum et hoc ipsum sit calamitatis 
genus mori velle. Hieronymus denique in tractatu de niuliere septies 
icta (f. 107 a ed. Erasmus) similia habet: pietatis visum est genus ut 
paterentur occidi. 

Cui aridae enumerationi observatiunculam Tacitinam sub- 
iciemus. Licet auctor hic proprium quendam et pecdiarem stilum exco- 
luerit atque animus eius excelsior respuerit ea quibus scholastici delecta- 
bantur et vulgus gaudebat, magnum tamen rerum gestarum scriptorem 
non abhorruisse prorsus a saeculi sui moribus et aequalium deliciis et ipsi 
alio loco monuimus et res unicuique libros eius legenti manifesto 
apparebit. Praecipue vero in Historiis, quod opus »multiplices rerum 
humanarum casus« continebat, multa occurrunt, quae scriptorem rheto- 
ricis studiis diligenter quondam vacasse luculenter arguant. Quicumque 
enim in libro III Historiarum perlegerit cap. 68, ubi Vitellius Palatio 
relicto fugam meditatur, recordabitur profecto scholasticarum declama- 
tionum, quibus rhetores de hominibus a fastigio potentiae subito devo- 
lutis flebiles effundebant querellas. >Nec quisquam adeo rerum hu- 
manarum immemor, quem non commoveret illa facies, Romanum 



*) Libellum qui magis omnibus lenociniis scholae lasciviret equidem non novi. 
Textus enim huius opusculi fere continua et longa serie antithetorum aliarumque 
figurarum consta*. Multa sine dubio Plinio et Tacito sunt communia. Ita qui- 
dem asyndeta, quae tria substantiva aut adiectiva aut verba continent, frequen- 
tissima sunt apud Tacitum dialogo et Germania exceptis, qui libelli admodum pauca 
huius figurae exempla exhibent. Panegyricus Plinii scatet magno eius modi 
triadum numero. Cf. §. 1 (ope consilio honore), §. 2, 6, 7, 10, 14:, 18, 47, 60, 55, 59. 
70, 71, 72, 76, 82. 

principem et generis humani paullo ante dominum relicta fortunae 
suae sede per populum, per urbem exire de imperio*. Locus communis 
de fortuna ex hoc genere erat, quod rhetor Porcius Latro sententiarum 
supellectilem vocabat. Cf. Sen. Controv. I praef. 23. Lususque et casus 
fortunae fertilissimam ad ingenia exercitanda suggerebant materiam. 
Notanda autem est similitudo in iis, quae apud lustinum II, 13 de Xerxe 
narrantur: Erat res spectaculo digna et aestimatione sortis humanae, 
rerum varietate mirandae,^ in exiguo latentem videre navigio, quem 
ante vix aequor omne capiebat . . . , neque minus alio loco (XX, 5), 
ubi idem auctor de Dionysii Siciliensis ruina eodem fere locutus est 
modo. Subicienda est denique Flori narratio, fugam Brundisinam 
Pompeii describentis II, 13, 20: sed ille per obsessi claustra portus 
nocturna fuga evasit. Turpe dictu! modo princeps patrum, pacis bellique 
moderator per triumphatum a se mare lacera et paene inermi nave 
fugiebat. 

Eiusmodi excursus quasi ocUferia quaedam inserebant libenter 
rerum gestarum scriptores suis narrationibus, memores suasoriarum, 
quas in scholis olim declamitaverant, sensu exiles, verbis gravidas. 
Ne a Taciti quidem virili sermone hos iuvenilis abundantiae luxuriantes 
colores fuisse alienos, ex hoc et aliis locis cognosci potest. 



n. 

Ita quidem apud plerosque auctores latinos, qui argentea vixerunt 
aetate et color quidam sermonis deprehenditur similis et stilus adfecta- 
tus in quo cum verba singula tum verborum coniunctiones et totae 
sententiae affinitatis manifestas notas prae se ferunt. Materiam hanc, 
ab aliis deUbatam compluribus iam dissertatiunculis illustrare conatus 
sum atque officinis litterariis lucem immittere quo ingenia et scribendi 
ratio singulorum auctorum magis notescerent. Neque dubito, quin ex 
eiusmodi migratione verborum et sententiarum accuratius perspecta et 
perpensa ad historiam litterarum Romanarum melius pernoscendam 
sincerae utilitatis nonnihil capiatur. Ita quidem, ut alios auctores hoc 
loco praetermittamus, Curtium rhetoricis studiis et declamationum feti- 
bus penitus fuisse imbutum ex descriptione Oceani, quae apud eum 
invenitur IX, 4, 18 cum Senecae Suasoria I, §. 1—2 comparata mani- 
festo apparuit. Nam et iisdem fere verbis et similibus figuris terribilis 
Oceani natura utroque loco depingitur ^) 



1) Zeitschrift ftir oest. Gymnasien 1898 S. 99. 

Valei*ius Maximus ex eorum auctorura erat numero quibus 
dulcia suae aetatis vitia praecipue arriserunt. In rhetorum nimirum 
hortulos flosculosque deduxit eum ipsa materia quae laudum et vitupe- 
rationum frequentissimas occasiones praebebat atque ad locos commu- 
nes exhibendos ipsa per se invitare videbatur. Nimius est igitur auctor 
in rhetorum lenociniis usque quaque infulciendis, lascivit in antithe- 
torum usu, sententiis abutitur; quodque cantores deterioris notae facere 
solent, nuUo fere loco respirat neque lectorem respirare sinit, nisi simul 
acclamationem petierit. Ne mireris igitur, quod in ampla sensiculorum 
congerie multi reperiuntur inepti et frigidi, quod subtilitas scholastica 
quaedam commenta est minus plausibiHa nec magno rhetoris digna 
hiatu. Ex grandi eorum numero ea saltem afferemus exempla, quibus 
scriptor scholarum discipHnam secutus per tetracola sensus suos expU- 
cavit. Sententias enim hoc modo conformatas tum temporis basiUcas 
infectasse atque in deliciis fuisse et Seneca nos docet Controv. II, 4, 12 ; 
IX, 2, 27 et diserte testatur Quintilianus IX, 3, 77. Legimus igitur apud 
Valerium III, 4, 2: Tarquinium .... fortuna in urbem nostram ad- 
vexit, alienum, quod exactum, alieniorem, quod ortum Corintho, fasti- 
diendum, quod mercatore genitum, erubescendum, quod etiam exsule 
natum patre; III, 7, 1: nihil hac fiducia generosius, nihil praedictione 
verius, nihil celeritate efficacius, nihil etiam dignitate dignius; V, 4, 
ext. 3: isdem enim manibus Paciaecis uUionem, Etpasto poenam, geni- 
toribus nutrimenta, vobis gloriosa fata peperistis. — SimiUa invenies 
apud Senecam 1. c. et X, 1, 1, ubi Albucius Silus haec profert: Quod 
sordidatus fui, luctus est, quod flevi pietatis est, quod non accusavi, 
timoris est, quod repulsus est, vestrum est. 

Quas ineptias imitatus Valerius Maximus et ipse curavit, ut in 
eiusmodi lusibus numerus constaret, minus curavit an sensus. Ut enim 
forma omni ex parte consummaretur, saepius necesse erat insulsitates 
meras inserere, quas iam Romani merito cum contemptu »explementa« 
vocaverant. Ex schoUs vero Valerium inficetam iUam sapientiam et 
nimiam rettulisse sententiarum captationem, minus fidenter asseverarem, 
nisi unum certissimumque eius rei indicium eruere contigisset. Valerius 
enim MetelU et cohortium, quae apud Contrebiam multitudinem hostium 
superarunt, fortitudine descripta (II, 7, 10) hoc epiphonemate conclusit 
rei narrationem: Humanae igitur imbeciUitatis efficacissimum duramen- 
tum est necessitas. Quo quidem loco furti manifesti eum arguere possu- 
mus. Nam Votienus Montanus apud Senecam Controv. IX, 4, 5 de 
tyrannicida declamans protulerat sententiolam prorsus simUem: necessi- 
tas, ait, magnum humanae imbecUUtatis patrocinium est. Qui quidem 

rhetor eo peccabat, quod in declamationibus eius sententiae prorsus 
modo carebant; repetendo corrumpebat ea quae semel dicta placere potu- 
issent laborabatque eodem vitio atque Ovidius, moderationis defectu. 



L. Annaeus Seneca multa debuit patri et fortasse plura , 
quam ipse pater optasset. Quae enim Seneca rhetor, vir sani sobriique 
iudicii filiis proposuit, alia quae argutius declamatores invenissent col- 
laudans, ingenia iuveniUa formaturus, alia vero quae minus feHciter 
scholasticis cessissent perstringens, quo adulescentes ab ineptiarum 
periculis deterreret, ea sine delectu ac nimio cum ardore amplexus 
est Lucius, qui in libellis conscribendis artificiis rhetorum nimis in- 
dulsit. Nam operis paterni assiduum eum fuisse lectorem libri et poetici 
et soluta oratione ab ipso exarati luculenter arguunt. Lectionisque illius 
vestigia, quae quidem in tragoediis conspicerentur, accuratissime collegit 
Fridericus Leo in sagacissima dissertatione, qua Romanorum tragoediam 
rhetoricam illustravit. (De Senecae tragoediis observ. crit. Berol. 1878 
p. 153). Restat igitur, ut de a}iis auctoris opusculis quaedam adno- 
temus. Ac primum quidem monebo, in stili eius tenore et colore non- 
nulla posse deprehendi, quae ad exemplar declamationum a patre ex- 
positarum videntur esse elucubrata. Pro multis exemplis unum ponatur, 
sed satis idoneum. In dialogo de constantia sapientis 13, 4 tali 
apostrophe alloquitur Seneca Asiae regem, debilitatem et pericula 
eius potentiae repraesentaturus: Habes sub te Parthos et Medos et 
Bactrianos, sed quos metu contines, sed propter quos remittere arcum 
tibi non contigit, sed postremos, sed venales, sed novum aucupantes 
dominium. — Vide nunc, amabo, quiam simih gradatione apud Senecam 
patrem Suas. II. 18 declamator scholasticus Victor Stator Spartanos 
ad Thermopylas pugnantes laudaverit. »Trecenti sumus, inquit, .... 
trecenti, sed viri, sed armati, sed Lacones, sed ad ThermopyIas«. 

Eiusmodi vero exemplorum numerus posset ad libidinem augeri, si 
acta agere vellemus et id probare quod extra controversiam positum est, 
Senecam philosophum a rhetoricis studiis non fuisse alienum et scho- 
lasticos fucos plena manu suis adspersisse dialogis. Unum tamen locum 
praetermittere non possum, quo quidem ea, quae apud patrem leguntur, 
fere ad verbum a philosopho expressa sunt et ratio, quae inter utrum- 
que auctorem intercesserit, optime illustratur. L. Annaeus Seneca in 
Consolatione ad Marciam c. 23 de fragilitate humanae felicitatis dispu- 
tans haec profert: Quidquid ad summum pervenit, ad exitum 
prope est .... Nam ubi incremento locus non est, vicinus 

occasus est etc. Conferas nunc cum iis Albucii Sili sententiolam a Seneca 
rhetore Suas. 1, 3 laudatam: quidquid ad summum pervenit, incremento 

non reliquit locum ac non dubitabo. quin adstipulaturus sis mihi 

iudicanti, talem consensum fortuitum esse non posse. Quamvis enim 
eiusmodi quaestiunculae multorum illo tempore occupaverint animos 
atque Velleius Paterculus de eadem re fusius disputarit 1, 16 — 17, 
videtur tamen Seneca philosophus non ex communi promptuario sua 
hausisse, sed paterni operis pressisse vestigia. 



C. Plinii panegyricus in laudem imperatoris Traiani per- 
scriptus eximium est monumentum illius stiU lascivientis, qualem in 
scholis rhetores excoluerunt. Scatet etenim illud opusculum omnibus 
artificiis, quae ibi excusa sunt, abundat praecipue antithetis et sententiis 
audacioribus eiusque figurae exemplis, quam (iraeci antimetabolen 
nuncuparunt. Schemata nimis crebra et aures titillantia ita continuo 
sese excipiunt, ut oratio interdum suos fines egredi et ad musicam 
numerorum rationem propius accedere videatur, quae res, ne taedium 
moveat, vix et aegre evitari potest. Inter ea vero orationis ornamenta, 
quae ad fastidium usque repetuntur praecipue illud numeraverim, quod 
Plinius postquam unam aliquam imperatoris laudationem absolverit, 
permultis locis maioris momenti aliquid ingerat, ut praecedentis laudis 
vim exsuperet novo additamento. Ita quidem magnis maximis ingen- 
tibus semper quae opponerentur maiora auctori ad res augendas pro- 
clivi praesto erant. Cf. 7: videaris licet quod est amplissimum conse- 
cutus inter homines, felicius tamen erat illud, quod reliquisti; 14 multum 
est quod perseverasti .... plus tamen quod . . . . ; 23 gratum 
quod .... gratius tamen quod . . . . ; 27 magnum est . . . . maius 

tamen; 36 ingens hoc meritum, maius illud quod Cf. 

similia prorsus exempla 41, 56 (2 ex.), 59, 65, 73, 74, 83. 

Itaque hac loquendi ratione, quae etiam aliis auctoribus ut Valerio 
Maximo erat familiaris, mirum in modum abusus est Plinius. Quamvis 
enim auctor post Quintiliani aetatem vixerit et a huius auctoris studiis, 
quae ad deperditam sermonis latini sanitatem restituendam spectabant, 
non fuerit alienus, declamatorum tamen et stili a Seneca corrupti delicias 
altius in eius pectore haesisse, complures eius sermonis proprietates 
testantur. Inde manavit, quod Senecam nonnunquam imitatione ex- 
pressit, quod huius admirationis indicia in Panegyrico quoque manifesta 
sunt. In transcursu liceat commemorare, locum Plinianum (88), quo 
auctor Traianum cum maximum tum optimum quoque imperatorem 

celebrarit, iis ihniti, quae Seneca in libris de clementia I, 19 in laudem 
protulit Neronis. Maioris vero sunt momenti, quae de sermonis affinitate 
apud utrumque auctorem conspicua adnotari possunt. Quaedam enim 
eorum, quae Seneca adfectati stili studio abreptus paullo audacius 
cffinxerat, Plinius quaesitioris sermonis captator avidissime aucupatus 
est. Ita quidem Seneca in epistula 39 maximum corruptionis hominum 
€sse indicium contendit, si mala sua ament iisque serviant; >et desinit 
esse remediio locus, ubi quae fuerint vitia, mores sunt«. Adfectata haec 
Senecae breviloquentia videtur Plinio magnopere placuisse qui de vulgi 
studiis exemplo magis quam severitate Traiani correctis disserens (46) 
hac clausula expressit rei admirationem: consecutuB es ut quod antea 
vis et imperium, nunc mores vocarentur. — Attamen praecipuum imi- 
tationis indicium alio invenimus loco, qui ex diversis sermonis Annae- 
ani frustulis quodammodo conflatus est. Plinius in loco communi trac- 
tando de principis securitate et ratione, qua securitas illa firmari posset, 
nimis fere indulsit rhetorum oblectamentis (49) audentiusque de »amoris 
cxcubiis* et innocentia principis quae arcis inaccessae vices teneret, 
locutus est. Ornatae egressioni subiecta est sententia, quae auditorum 
aures feriret: hoc inexpugn abil e munimentum munimento 
non egere. Quin vero Plinius Senecae vestigia presserit, qui de clem. 
I, 19 eandem materiam simili tractavit modo, omnino dubitari nequit. 
Nam praeter cetera etiam illud apud Senecam legimus: unum est in- 
expugnabile munimentum, amor civium.. At ne hic quidem 
imitatio Senecae substitit. Nam totius sententiae Plinianae, quae studium 
rhetoris sententias insperati aliquid afferentes aucupandi manifesto 
prodit, exemplar Senecae est vindicandum. Commonstraverat nempe 
Plinio viam, qui in dialogo de providentia VI, 5 haec dixit: non 
cgere felicitate felicitas vestra est. Inventiuncula igitur 
Senecae, quae ingenii faciem blandiebatur, ita delectatus est Plinius, 
ut eam sine progenie nescio an vitiosiore perire non pateretur. 



Dissertatiunculae, quae tamdiu in rhetorum hortuHs. versata est, 
non bella neque sonanti clausula finem faciemus, sed in calce eius duos 
auctorum locos misere depravatos sanare conabimur. Loco Tacitino 
Ann. I, 8 quo de supremis Augusti agitur, haec in codicibus tradita 
sunt: Tum consultatum de honoribus; ex quis maxime insignes visi, 
ut porta triumphali duceretur funus, Gallus Asinius, ut legum latarum 

tituli anteferrentur, L. Arruntius censuere. — Quem textum 

gravi corruptela laborare omnes hodie consentiunt. Itaque Bezzenberge- 

rius scripsit: ex quis qui maxime insignes visi . . . . , Wopkensius 
vero vocem visi uncis inclusit. Ferdinandus Becher denique, qui 
recentissimo tempore (Festschrift zur 200-jahrigen Jubelfeier der Univ. 
Halle, Halle 1894 p. 3—4) loco sanando manum admovit pro tradito 
ex quis, proposuit: et qui. NuUam tamen harum coniecturarum mihi 
satis fecisse fateor; at videtur locus Tacitinus levidensi mutatione vo- 
cabuH visi emendari posse. Si enim scripserimus: ex quis maxime 
insignes visu, ut . . . . , nihil te iam profecto offendet. Tacitum quidem 
censendi verbum saepius cum accusativo coniunxisse rectissime obser- 
vavit Nipperdeyus ad Ann. 13, 8; vocabuli porro visu cum adiectivi& 
conexi haec exscripsi exempla: Ann. 1, 57 ingens visu; 1, 61 visu de- 
formis; 2, 14 visu torvum; Hist. 4, 22 truculentior visu; Germ. 31 
visu nova. 

Quintilianus 7, 2, 33, postquam de argumentis ex ante actae- 
vitae integritate sumptis disseruit, addidit praeterea, quae accusatori 
contra hanc patroni defensionem essent proferenda. »Accusator autem 
ad praesentem quaestionem, de qua sola iudicium sit, cognitionem 
alligabit dicens, neminem non aUquando coepisse peccare*. Sequuntur 
verba in libris turpiter corrupta: nec pro encenia ducendum scelu» 
primum. — Gessnerus igitur in librorum encenia graecum vocabulumr 
encomio latere suspicatus est, Hauptius coniecit: naenia. Uterque- 
tamen minus fehciter rem gessisse videtur. Quid si pro lectione codicum 
restituamus genuinum et tritum vocabulum: innocentia! Quo facta 
et oratio optime procedet, nec lectio ita longe recedet a codicum 
scriptura. — Ct. Quint. 7, 4, 18: in qua (scil. deprecatione) plurimum 
valent ex ipso qui reus est, tria: vita praecedens, si innocens, si bene- 

meritus, si spes in futurum innocenter victuri Seneca porra 

in libris de clem. 1, 15 de scelere ab adulescentulo timide peracto- 
loquitur »quod proximum erat ab innocentia«. — Quae exempla idea 
addidi, quo inde ad coniecturam firmandam aUquantulum subsidii ad- 
strueretur; ceterum ipsam per se satis esse probabilem opinor. 

Scripsi Cracoviae. 

Casimirus Morawski. 

